里无际，粮船非乘风不得达，养廉亲履其地视察，从堤旁开二支河，以杀水势，又议于昭阳凿石通道至徐邳，以下出口，则内水无壅滞，而漕渠可百年无事。总河舒应龙然其策，会以父丧去位，后人卒用其议，成泇河。服阕，召补吏部考功署郎中事，日本入侵朝鲜，尚书石星主和议，总督孙鑛不用其议，乃诬鑛通书币，奉旨会议，养廉属草剖析利害，极明鑛无罪，星计不得行，和议亦止。升稽勲司员外郎，调验封，署司事。以礼部尚书范谦赠荫事，吏部司官忤辅臣张位，吏部在任在籍二十七人，留用五人，余尽放逐，养廉竟削夺归。养廉少时娶黄氏，后失明，黄翁意且难之，